इलाहाबाद. प्राइमरी स्कूलों में भर्ती के लिए बीटीसी-2011 के प्रशिक्षुओं के लिए घोषित 15 हजार शिक्षकों के पदों पर इनके अलावा अन्य प्रशिक्षुओं को मौका दिए जाने के खिलाफ बीटीसी-2011 के अभ्यर्थी कोर्ट का दरवाजा खटखटाएंगे।
क्या कहना है प्रशिक्षुओं का?
साल 2011 के बीटीसी प्रशिक्षुओं का कहना है कि मूल विज्ञप्ति में बदलाव कर अन्य प्रशिक्षुओं को भर्ती में मौका देना गलत है। इनका ये भी कहना है कि 15 हजार पदों के सापेक्ष 13 हजार 741 अभ्यर्थियों का चयन करने के बाद बीटीसी-2012 के अभ्यर्थियों को मौका नहीं देना चाहिए था। चयनित अभ्यर्थियों ने विज्ञप्ति में बदलाव को नियमों के खिलाफ बताया है।
मरीज की मौत होना डॉक्टर की कमी
जिला उपभोक्ता फोरम ने कहा है कि ऑपरेशन के दौरान डॉक्टर की लापरवाही से मरीज की मौत होने को डॉक्टर की सेवा में कमी माना जाएगा। उपभोक्ता फोरम ने ऐसे एक मामले में संबंधित डॉक्टर और हॉस्पिटल को दो लाख रुपए हर्जाना और मुकदमा खर्च के तौर पर पीड़ित परिवार को पांच हजार रुपए देने को कहा है।
फोरम ने किस आधार पर दिया फैसला?
फोरम ने कहा कि डॉक्टर ने बिना जांच किए इलाज शुरू किया। ये उसकी लापरवाही है। इस मामले में हेज मिशन अस्पताल, डॉक्टर ए दयाल, डॉक्टर संजय तिवारी और डॉक्टर मित्रा के खिलाफ वाद दाखिल हुआ था। मरीज के पेट में गांठ बताकर उसका ऑपरेशन किया गया था। बाद में जांच में कुछ नहीं मिला था और मरीज को भी कोई आराम नहीं मिला। बाद में एक डॉक्टर ने बताया कि मरीज की आंतों में टीबी है। इलाज में लापरवाही की वजह से उसके पेट में ट्यूमर बन गया था और बाद में उसकी मौत हो गई थी।
hin_Deva hin_Deva hin_Deva hin_Deva hin_Deva hin_Deva hin_Deva